డి.యన్.వి. ప్రసాద్

డి.యన్.వి. ప్రసాద్ స్థపతిగా, సమతామూర్తి, స్వర్ణగిరి ఆలయ రూపశిల్పిగా ప్రసిద్ధుడు. 

 జననం 
డి.యన్.వి. ప్రసాద్ 1979, ప్రకాశం జిల్లా ఏడుగుండ్లపాడు గ్రామంలో ఒక సంప్రదాయ కుటుంబంలో దగ్గుపాటి వెంకట్రావు, వీరరాఘవమ్మ దంపతులకు జన్మించాడు.

 శిల్పకళా ప్రస్థానం 
తిరుపతి శ్రీ వెంకటేశ్వర శిల్ప కళాశాలలో నాలుగేళ్లపాటు సంప్రదాయ ఆలయశిల్పకళలో శిక్షణ పొందాడు. శిల్పంపై ఉన్న అపారమైన గౌరవంతో సంప్రదాయ గ్రంథాలను అధ్యయనం చేశాడు. 
2001 లో ఆలయనిర్మాణ శిల్పిగా జీవనం ప్రారంభించి, భారతదేశంలోని వివిధ రాష్ట్రాలలోనే కాక, అమెరికా, నేపాల్ దేశాలలో బృహత్తర ఆలయాలు నిర్మించాడు.

 శిల్పకళా కృషి 
2022 లో హైదరాబాదు లో ప్రతిష్ఠాత్మక సమతామూర్తి శ్రీ రామానుజాచార్య విగ్రహం, 108 దివ్యదేశ ఆలయ సముదాయ నిర్మాణంలో ప్రధాన స్థపతిగా, 2023లో మధ్యప్రదేశ్ లోని ఓంకారేశ్వర్ లో ఏకతామూర్తి శ్రీ ఆది శంకరాచార్య విగ్రహనిర్మాణంలో కీలకంగా వ్యవహరించి, 2024 లో భువనగిరి సమీపంలో "స్వర్ణగిరి" శ్రీ వెంకటేశ్వర స్వామివారి ఆలయాన్ని రూపకల్పన గావించి అంతర్జాతీయ ఖ్యాతిని పొందాడు.

 అవార్డులు- సత్కారాలు 
 కేంద్ర మంత్రివర్యులు జి.కిషన్ రెడ్డి గారిచే "స్థాపత్య కళారత్న" బిరుదు. 
 శ్రీశ్రీశ్రీ త్రిదండి చిన్న జీయర్ స్వామివారి చే "స్థాపత్య కళా సమ్రాట్" బిరుదు.
 హిందుత్వ ఫౌండేషన్, ముంబయి వారిచే "ఆచార్య విశ్వకర్మ" అవార్డు.

 స్థాపత్యవేద రీసెర్చ్ ఫౌండేషన్ 
స్థాపత్యకళపై వారికున్న మక్కువతో, పరిశోధనల కోసం "స్థాపత్యవేద రీసెర్చ్ ఫౌండేషన్" స్థాపించి, ఆలయ విజ్ఞాన వైభవాన్ని వ్యాప్తి చేసే దిశగా రచనలు ఆరంభించారు.

 మూలాలు 

 వెలుపలి లంకెలు 
 https://www.youtube.com/watch?v=XKkVHAc6F1M
 https://www.youtube.com/watch?v=A2f57CHAaPg
 https://www.youtube.com/watch?v=xRGh74bntG0

వర్గం:1979 జననాలు
వర్గం:
వర్గం:ప్రకాశం జిల్లా చిత్రకారులు
వర్గం:ప్రకాశం జిల్లా వ్యక్తులు